Ir-Regolament tal-Kummissjoni (KEE) Nru 1526/1999
tat-13 ta’ Lulju 1999
li jistabbilixxi l-perċentwali tal-kwantitajiet skond l-applikazzjonijiet għal-liċenzji ta’ esportazzjoni għal-laħam tal-majjal li jistgħu jiġu aċċettati
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kummissjoni (KEE) Nru 1370/95 tas-16 ta’ Ġunju 1995 li jippreskrivi regoli dettaljati sabiex tiġi implimentata s-sistema tal-liċenzji ta’ esportazzjoni fis-settur tal-laħam tal-majjal [1], kif l-aħħar emendat bir-Regolament (KE) Nru 1719/98 [2], u partikolarment l-Artikolu 3(4) tiegħu,
(1) Billi r-Regolament (KE) Nru 1370/95 jipprovdi miżuri speċifiċi fejn l-applikazzjonijiet għal-liċenzji ta’ esportazzjoni jirrigwardaw kwantitajiet u/jew nefqiet li jaqbżu l-mudelli normali tal-kummerċ jew fejn jeżisti riskju illi jiġu maqbuża, filwaqt li jittieħed akkont tal-limitu riferit fl-Artikolu 8(11) tar-Regolament tal-Kunsill (KEE) Nru 2777/75 [3], kif l-aħħar emendat bir-Regolament tal-Kummissjoni (KEE) Nru 2916/95 [4], u/jew in-nefqa korrispondenti matul il-perjodu involut taż-żmien;
(2) Billi l-inċertezza hija karatteristika tas-suq f’ċerti prodotti tal-laħam tal-majjal; billi l-aġġustament imminenti tar-rifużjonijiet li japplikaw għal dawn il-prodotti wassal għas-sottomissjoni ta’ l-applikazzjonijiet għal-liċenzi ta’ esportazzjoni għal skopijiet spekulattivi; billi jeżisti riskju illi l-ħruġ tal-liċenzi għall-kwantitajiet applikati għalihom mill-5 sad-9 u mit-12 sat-13 ta’ Lulju 1999 jistgħu jwasslu għal numru ikbar fil-kwantitajiet tal-prodotti involuti normalment użati permezz tal-kummerċ; billi hemm lok li jiġu rifjutati l-applikazzjonijiet li għalihom ikunu għadhom ma nħarġux iċ-ċertifikati ta’ esportazzjoni għall-prodotti involuti;
ADOTTAT DAN IR-REGOLAMENT:
Artikolu 1
Ma għandha tittieħed l-ebda azzjoni oħra rigward l-applikazzjonijiet sottomessi sat-13 ta’ Lulju 1999 għal-liċenjzi ta’ esportazzjoni għal-laħam tal-majjal skond ir-Regolament (KE) Nru 1370/95 rigward il-kategoriji 1, 2 u 3 ta’ l-Anness I ma’ dan ir-Regolament li kellhom ikunu maħruġa mill-14 ta’ Lulju u mill-21 ta’ Lulju 1999.
Artikolu 2
Dan ir-Regolament għandu jidħol fis-seħħ fl-14 ta’ Lulju 1999.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-13 ta’ Lulju 1999.